--- [--------------------- δαμ]οσιαι[ς ---] [και προς ταν εις αυτο χοραγιαν ταις υπαρχοι]σαις αυτω κτη[σιας εν ζμαραγηω --------- επι δ]η τουτοισι τω δα[μω ----------------]ονια πασυδιασαντος και [μεγαλο]πρεπεστα[τ]αις τειμαις δογματιζοντος και ναυ[ο]ν εν τω γυμνασιω κατειρων προαγρημμενω εν ω ταις τειμαις αυτω κατιδρυσει κτισταν τε και ευεργεταν προσονυμασδεσθαι εικονας τε χρυσιαις οντεθην καθ α τοις τα μεγιστα τον δαμον ευεργετησαντεσσι νομιμον εστι μετα γε ταν εξ ανθρωπων αυτω μεταστασιν και ταν ενταφαν και θεσιν τω σωματος εν τω γυμνασιω γενηθην αποδεξαμενος υπερθυμως ταν κρισιν τας πολιος λαβεων στοιχεις τοις προυπαργμενοισι αυτω και προσμετρεις ταν εαυτω τυχαν τοις εφικτοισιν ανθρωπω ταν μεν υπερβαρεα και θεοισι και τοις ισσοθεοισι αρμοζοισαν τας τε τω ναυω κατειρωσιος τας τε τω κτιστα προσονυμασιας τειμαν παρητησατο αρκεην νομιζων ταν κρισιν τω πλαθεος και ταν ευνοαν επιτεθεωρηκην ταις δε τοις αγαθοισι των ανδρων πρεπο[ι]σαις ασμενιζοισα χαρα συνεπενευσε τειμαισι εφ ο[ι]σιν πρεπωδεστατον εστι των εννομων εοντων χρονων ταν παντελεα των εις αμοιβαν ανηκοντων επαινων τε και τειμιων περι τας καλοκαγαθιας αυτω μαρτυριαν απυδεδοσθαι δι α και τυχα αγαθα δεδοχθαι τα βολλα και τω δαμω επαινην λαβεωνα παισας εοντα τειμας αξιον και δια ταν λοιπαν μεν περι τον βιον σεμνοτατα και δια ταν φιλοδοξιαν δε και ταν μεγαλοδαπανον εις ταν πολιν διαθεσιν και εχην εν τα καλλιστα διαλαμψει τε και απυδοχα και καλην εις προεδριαν και στεφανων εν παντεσσι τοις αγωνεσσιν οις κεν α πολις συντελεη εν τα ταν κατευχαν αμερα επι ταν σπονδαν κατ ταδε ο δαμος στεφανοι λευκιον ουακκιον λευκιω υιον αιμιλια λαβεωνα φιλοκυμαιον ευεργεταν στεφανω χρυσιω αρετας ενεκα και φιλαγαθιας τας εις εαυτον. οντεθην δε αυτω και εικονας γραπταν τε εν οπλω ενχρυσω και χαλκιαν κατ τα αυτα δε και μαρμαριαν και χρυσιαν εν τω γυμνασιω εφ αν επιγραφην ο δαμος ετειμασεν λευκιον ουακκιον λευκιω υιον αιμιλια λαβεωνα φιλοκυμαιον ευεργεταν γυμνασιαρχησαντα καλως και μεγαλοδοξως ονθεντα δε και το βαλανηον τοις νεοισι και προς ταν εις αυτο χοραγιαν ταις υπαρχοισαις αυτω κτησιας εν ζμαραγηω και επισκεασαντα το γυμνασιον και εκαστα επιτελεσαντα λαμπρως και μεγαλοψυχως αρετας ενεκα και ευνοας τας εις εαυτον. και επει κε δε τελευταση κατενεχθεντα αυτον υπο των εφαβων και των νεων εις ταν αγοραν στεφανωθην δια τω τας πολιος καρυκος κατ ταδε ο δαμος στεφανοι λευκιον ουακκιον λευκιω υιον αιμιλια λαβεωνα φιλοκυμαιον ευεργεταν στεφανω χρυσιω αρετας ενεκα και ευνοας τας εις εαυτον. εισενεχθην δε αυτον εις το γυμνασιον υπο τε των εφαβων και των νεων και ενταφην εν ω κεν ευθετον εμμεναι φαινηται τοπω. το δε ψαφισμα τοδε αναγραψαι εις σταλαν λιθω λευκω και ονθεμεναι εις το γυμνασιον παρ ταις δεδογματισμεναις αυτω τειμαις μηνος φρατριω δεκατα απιοντος επι ιερεος τας ρωμας και αυτοκρατορος καισαρος θεω υιω θεω σεβαστω αρχιερεος μεγιστω και πατρος τας πατριδος πολεμωνος τω ζηνωνος λαοδικεος πρυτανιος δε λευκιω ουακκιω λευκιω υιω αιμιλια λαβεωνος φιλοκυμαιω ευεργετα στεφαναφορω δε στρατωνος τω ηρακλειδα.
Aeol. — Kyme (Namurt Limani) — 2 BC-14 AD — SEG 27.791 cf. — IGR 4.1302
 2 BC-14 AD 